रुट चम्कँदा इंग्ल्यान्ड विजयी
जोए रुटले नटआउट रहेर बनाएको उत्कृष्ट सतकको मद्दतले इंग्ल्यान्डले आइतबार पहिलो टेस्टको चौथो दिन न्युजिल्यान्डलाई पाँच विकेटले पराजित गरेको छ । 
लन्डन — जोए रुटले नटआउट रहेर बनाएको उत्कृष्ट सतकको मद्दतले इंग्ल्यान्डले आइतबार पहिलो टेस्टको चौथो दिन न्युजिल्यान्डलाई पाँच विकेटले पराजित गरेको छ । लर्ड्समा भएको खेलमा इंग्ल्यान्डले पुर्नआगमन रच्दै रोमाञ्चक जित निकालेको हो । इंग्ल्यान्डले जितका लागि २ सय ७७ रनको लक्ष्य पाएकोमा खेल सकिंदा पाँच विकेट गुमाएर २ सय ७९ रन बनाउन सफल रह्यो । त्यसमा पूर्व कप्तान रुटले १ सय १५ रन बनाए ।त्यसअघि इंग्ल्यान्ड एक समय चार विकेट गुमाएर ६९ रनको खराब स्थितिमा थियो । एक दिनभन्दा बढीको खेल बाँकी छँदै प्राप्त जितपछि इंग्ल्यान्डले तीन खेलको सिरिजमा १–० को अग्रता पनि लिएको छ । विश्व टेस्ट च्याम्पियन न्युजिल्यान्डविरुद्ध प्राप्त यो जित इंग्ल्यान्डका लागि पछिल्ला १८ टेस्टमा दोस्रो मात्र हो । 